stanford-oval/wikipedia huggingface dataset:
มหาวิทยาลัยราชภัฏกาญจนบุรี
แหล่งข้อมูลอื่น

มหาวิทยาลัยราชภัฏกาญจนบุรี
แผนที่และภาพถ่ายทางอากาศของ มหาวิทยาลัยราชภัฏกาญจนบุรี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°03′39″N 99°25′24″E﻿ / ﻿14.060957°N 99.423436°E﻿ / 14.060957; 99.423436
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
ทอล์กเดอร์ตี (เพลงเจสัน เดอรูโล)

Error ซิงเกิลโดยทอล์กเดอร์ตี ร้องร่วมกับทูเชนส์
"ทอล์กเดอร์ตี" (อังกฤษ: Talk Dirty) เป็นเพลงของนักร้อง นักแต่งเพลงชาวอเมริกัน เจสัน เดอรูโล ออกจำหน่ายเป็นซิงเกิลที่สองของสตูดิโออัลบั้มชุดที่สาม แทตทูส์ (2013) ในยุโรปและโอเชียเนีย ต่ออัลบั้มดังกล่าวถูกเปลี่ยนชือใหม่เป็นอัลบั้มทอล์กเดอร์ตี ออกจำหน่ายในสหรัฐอเมริกา และมีรายชื่อเพลงที่เปลี่ยนแปลงไป เพลงออกจำหน่ายเป็นซิงเกิลที่สามในสหรัฐอเมริกาวันที่ 7 มกราคม ค.ศ. 2014 มีนักร้องแร็ปร่วมรับเชิญด้วยได้แก่ ทูเชนส์ กลายเป็นซิงเกิลแรกของเดอรูโลที่มีนักร้องรับเชิญ เพลงเขียนโดยเจสัน เดอรูโล ทูเชนส์ เอริก เฟรดเดอริก เจสัน เอวิแกน ฌอน ดักลาส โอรี แคปแลน ทาเมียร์ มุสแก็ต และโทเมร์ โยเซฟ ขณะที่มีริกกี้ รี้ด จากวงวอลล์เปเปอร์ เป็นผู้ผลิตเพลง และได้สอดแทรกตัวอย่างเพลง "เฮอร์เมทิโค" ของวงดนตรีอิสราเอล บอลเคินบีตบ็อกซ์ จากอัลบั้ม นูเหม็ด ปี ค.ศ. 2007 ด้วย
มิวสิกวิดีโอเพลง "ทอล์กเดอร์ตี" กำกับโดย โคลิน ทิลลี ที่ได้นำเอารูปแบบการเต้นจากวัฒนธรรมต่าง ๆ มาใส่ไว้ มิวสิกวิดีโอออกอากาศทางบัญชีในยูทูบของเดอรูโลเมื่อวันที่ 7 สิงหาคม ค.ศ. 2013 หลังจากออกจำหน่าย "ทอล์กเดอร์ตี" เปิดตัวที่อันดับหนึ่งบนชาร์ตซิงเกิลของออสเตรเลีย กลายเป็นซิงเกิลแรกของทูเชนส์ที่ขึ้นอันดับหนึ่ง และขึ้นอันดับสองในนิวซีแลนด์ และติดชาร์ตในประเทศแถบยุโรปจำนวนมาก
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 5× Platinum | 350,000 |
| Austria (IFPI Austria) | Gold | 15,000* |
| Belgium (BEA) | Gold | 15,000* |
| Canada (Music Canada) | 5× Platinum | 400,000 |
| Germany (BVMI) | Platinum | 300,000^ |
| Italy (FIMI) | 2× Platinum | 60,000 |
| Mexico (AMPROFON) | Gold | 30,000* |
| New Zealand (RMNZ) | Platinum | 15,000* |
| Norway (IFPI Norway) | 6× Platinum | 60,000* |
| Sweden (GLF) | 2× Platinum | 80,000 |
| Switzerland (IFPI Switzerland) | Platinum | 30,000^ |
| United Kingdom (BPI) | Platinum | 600,000 |
| United States (RIAA) | 4× Platinum | 4,000,000 |
สตรีมมิง
| Denmark (IFPI Danmark) | 3× Platinum | 5,400,000† |
| Spain (PROMUSICAE) | Platinum | 8,000,000† |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติวางจำหน่าย

| ภูมิภาค | วันที่ | รูปแบบ | สังกัด |
| --- | --- | --- | --- |
| นิวซีแลนด์ | 2 สิงหาคม 2013 | ดิจิทัลดาวน์โหลด | Beluga Heights วอร์เนอร์บราเธอส์ |
| ออสเตรเลีย | 9 สิงหาคม 2013 | ดิจิทัลดาวน์โหลด | Beluga Heights วอร์เนอร์บราเธอส์ |
| สหราชอาณาจักร | 15 กันยายน 2013 | ดิจิทัลดาวน์โหลด | Beluga Heights วอร์เนอร์บราเธอส์ |
| สหรัฐ | 7 มกราคม 2014 | Mainstream radio | Beluga Heights วอร์เนอร์บราเธอส์ |
| สหรัฐ | 7 มกราคม 2014 | Rhythmic contemporary radio | Beluga Heights วอร์เนอร์บราเธอส์ |
เลขฐานสิบหก

การนับนิ้วในระบบเลขฐานสิบหก
A hexadecimal multiplication table
ในคณิตศาสตร์และการคอมพิวเตอร์, เลขฐานสิบหก (อังกฤษ: hexadecimal) หมายถึงระบบเลขฐานที่มีสัญลักษณ์ 16 ตัว (ฐานสิบมี 10 ตัวคือ 0-9) โดยปกติจะใช้สัญลักษณ์ 0 1 2 3 4 5 6 7 8 9 A B C D E F ในการแสดงหรือเขียนทั้ง 16 ตัว
ระบบเลขฐานสิบหก (hexadecimal) มักถูกใช้ในการเข้ารหัส (encode) คำสั่งควบคุมเครื่อง (control code) ที่อยู่ในระบบเลขฐานสอง (binary) ที่มีจำนวนคำสั่งยาวมาก ๆ ยกตัวอย่างได้ เช่น ตามคำอธิบายข้างต้น ถ้า 11111 เป็นคำสั่งควบคุมเครื่องในรูปเลขฐานสอง (binary) คือ 11111 ผู้ควบคุมเครื่องอาจจะเข้ารหัส (encode) คำสั่งควบคุมเครื่องไว้ในรหัสบาร์โค้ด (barcode) ในรูป 1F ถ้าใช้รหัสเลขฐานสิบหก (hexadecimal) ซึ่งบาร์โค้ด (barcode) นั้นเวลาพิมพ์ที่จะใช้ให้เครื่องอ่านคำสั่งควบคุมเครื่อง จะใช้ความยาวของบาร์โค้ด (barcode) 2 ตัว เช่นการใช้ระบบเลขฐานสิบหก (hexadecimal) นี้ในการเข้ารหัส (encode) คำสั่งควบคุมเครื่อง (control code)สำหรับเครื่องจักรอัตโนมัติความเร็วสูง ( high speed Finishing system) เป็นต้น
ตัวอย่างของเลขฐานสิบหก ได้แก่ เลข 2AF316 ซึ่งสามารถเปลี่ยนเป็นเลขฐานสิบได้ สังเกตได้ว่า 2AF316 นั้นคือผลบวกของ (200016 + A0016 + F016 + 316) โดยเปลี่ยนเลขแต่ละหลักเป็นเลขฐานสิบได้ตามนี้
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |

|  | 0hex | = | 0dec | = | 0oct |  | 0 | 0 | 0 | 0 |  |
|  | 1hex | = | 1dec | = | 1oct |  | 0 | 0 | 0 | 1 |  |
|  | 2hex | = | 2dec | = | 2oct |  | 0 | 0 | 1 | 0 |  |
|  | 3hex | = | 3dec | = | 3oct |  | 0 | 0 | 1 | 1 |  |

|  | 4hex | = | 4dec | = | 4oct |  | 0 | 1 | 0 | 0 |  |
|  | 5hex | = | 5dec | = | 5oct |  | 0 | 1 | 0 | 1 |  |
|  | 6hex | = | 6dec | = | 6oct |  | 0 | 1 | 1 | 0 |  |
|  | 7hex | = | 7dec | = | 7oct |  | 0 | 1 | 1 | 1 |  |

|  | 8hex | = | 8dec | = | 10oct |  | 1 | 0 | 0 | 0 |  |
|  | 9hex | = | 9dec | = | 11oct |  | 1 | 0 | 0 | 1 |  |
|  | Ahex | = | 10dec | = | 12oct |  | 1 | 0 | 1 | 0 |  |
|  | Bhex | = | 11dec | = | 13oct |  | 1 | 0 | 1 | 1 |  |

|  | Chex | = | 12dec | = | 14oct |  | 1 | 1 | 0 | 0 |  |
|  | Dhex | = | 13dec | = | 15oct |  | 1 | 1 | 0 | 1 |  |
|  | Ehex | = | 14dec | = | 16oct |  | 1 | 1 | 1 | 0 |  |
|  | Fhex | = | 15dec | = | 17oct |  | 1 | 1 | 1 | 1 |  |

| ฐานสิบ | ฐานสอง | ฐานสิบหก |
| --- | --- | --- |
| 30 | 11110 | 1E |
การแสดงฐานตัวเลขต่าง ๆ ในตารางสุดท้ายนี้  จำนวน 30 คือ จำนวนตัวเลขของเลขฐานสิบ (decimal) จะสามารถแปลงค่าเท่ากับจำนวน 11110 ของเลขฐานสอง (binary) หรือเท่ากับจำนวน 36 ของเลขฐานแปด (octal) หรือเท่ากับจำนวน 1E ของเลขฐานสิบหก (hexadecimal)
สามารถยกตัวอย่างเพิ่มเติม คือจะเห็นว่า จำนวน 31 ของเลขฐานสิบ (decimal) จะสามารถแปลงค่าเท่ากับจำนวน 11111 ของเลขฐานสอง (binary) หรือเท่ากับจำนวน 37 ของเลขฐานแปด (octal) หรือเท่ากับจำนวน 1F ของเลขฐานสิบหก (hexadecimal) ซึ่งสามารถแสดงได้ตามลำดับดังนี้
31       11111     37        1F
ทาทา มอเตอร์ส

สำหรับความหมายอื่น ดูที่ ทาทา
| --- | --- |

ชื่อเดิม: Tata Engineering and Locomotive Company Ltd.(TELCO)
ประเภท: Public
การซื้อขาย: BSE: 500570 NSE: TATAMOTORS NYSE: TTM  BSE SENSEX Constituent
ISIN: IN9155A01020
อุตสาหกรรม: Automotive
ก่อตั้ง: 1945; 79 ปีที่แล้ว (1945) (บริติชราช)
ผู้ก่อตั้ง: รตัน ฏาฏา 
สำนักงานใหญ่: มุมไบ, รัฐมหาราษฏระ, อินเดีย
พื้นที่ให้บริการ: Worldwide
บุคลากรหลัก: Natarajan Chandrasekaran  (Chairman)  Guenter Butschek (CEO)
ผลิตภัณฑ์: Automobiles  Sport Cars   Commercial vehicles Coaches Buses Construction equipment Military vehicles Automotive parts
บริการ: Automotive design, engineering and outsourcing services Vehicle leasing Vehicle service
รายได้:  ₹301,938 โคร (1.3 ล้านล้านบาท) (2019)
รายได้จากการดำเนินงาน:  ₹29,794 โคร (126.7 แสนล้านบาท) (2019)
รายได้สุทธิ:  ₹−28,724 โคร (−122.2 แสนล้านบาท) (2019)
สินทรัพย์:  ₹307,194 โคร (1.3 ล้านล้านบาท) (2019)
ส่วนของผู้ถือหุ้น:  ₹60,702 โคร (258.2 แสนล้านบาท) (2019)
พนักงาน: 82,797 (2019)
บริษัทแม่: Tata Group
แผนก: Tata Motors Cars
บริษัทในเครือ: Jaguar Land Rover Tata Daewoo Tata Technologies Tata Hispano
เว็บไซต์: TataMotor
ทาทา มอเตอร์ส (มราฐี: टाटा मोटर्स, ฏาฏา มอเฏรอ)  บริษัทผู้ผลิตรถยนต์สัญชาติอินเดีย เป็นบริษัทย่อยของทาทา กรุ๊ป มีสำนักงานใหญ่อยู่ที่เมืองมุมไบ ประเทศอินเดีย เดิมมีชื่อว่า TELCO (TATA Engineering and Locomotive Company) ก่อตั้งขึ้นในปี ค.ศ. 1945 เป็นผู้ผลิตหัวรถจักร และเริ่มผลิตรถยนต์ตั้งแต่ปี ค.ศ. 1954 โดยเป็นผลงานร่วมทุนกับเดมเลอร์-เบนซ์ (ปัจจุบันนี้คือ Mercedes-Benz Group AG)
ในปี ค.ศ. 2008 ทาทา มอเตอร์ส ได้ซื้อกิจการรถยนต์จากัวร์ และแลนด์โรเวอร์ จากฟอร์ดมอเตอร์ ทำให้บริษัทมียอดขายรวม 16 พันล้านดอลลาร์สหรัฐ และติดอันดับผู้ผลิตรถยนต์รายใหญ่อันดับที่ 19 ของโลก  ก่อนหน้านั้นในปี ค.ศ. 2004 ทาทา มอเตอร์ส ได้ซื้อกิจการผลิตรถบรรทุกมาจากแดวู และดำเนินกิจการในชื่อ ทาทา แดวู
ทาทา มอเตอร์ส มีโรงงานอยู่ที่เมือง Jamshedpur รัฐฌาร์ขัณฑ์, Pantnagar รัฐอุตตราขัณฑ์, Lucknow รัฐอุตตรประเทศ, Ahmedabad รัฐคุชราต และเมือง Pune รัฐมหาราษฏระ  ในต่างประเทศมีโรงงานอยู่ที่อาร์เจนตินา แอฟริกาใต้ และโรงงานในประเทศไทยที่จังหวัดสมุทรปราการ (บริษัท ธนบุรีประกอบรถยนต์ จำกัด)
ทาทา มอเตอร์ส เป็นผู้ออกแบบและผลิตรถรุ่น ทาทา นาโน เป็นรถยนต์ขนาดเล็กที่ตั้งเป้าหมายว่า จะให้เป็นรถยนต์ที่มีราคาจำหน่ายถูกที่สุดในโลก
แหล่งข้อมูลอื่น

Official Site of Tata Motors
ทาทา มอเตอร์ส (ประเทศไทย)
ฮาลซีย์

| ฮาลซีย์ |
| --- | --- |
ฮาลซีย์ ในปี ค.ศ. 2019
ข้อมูลพื้นฐาน
ชื่อเกิด: แอชลีย์ นิคอเลตต์ แฟรนจิพานี
เกิด:  (1994-09-29) 29 กันยายน ค.ศ. 1994 (30 ปี) วอชิงตัน รัฐนิวเจอร์ซีย์ สหรัฐอเมริกา
ที่เกิด: ลอสแอนเจลิส รัฐแคลิฟอร์เนีย
อาชีพ: นักร้อง, นักแต่งเพลง, นักดนตรี
เครื่องดนตรี: กีตาร์, ไวโอลิน, เชลโล
ช่วงปี: 2014–ปัจจุบัน
ค่ายเพลง: Astralwerks, Capitol Records, Columbia Records
นักดนตรี
แอชลีย์ นิคอเลตต์ แฟรนจิพานี (อังกฤษ: Ashley Nicolette Frangipane; เกิด 29 กันยายน ค.ศ. 1994) หรือที่รู้จักกันในนาม ฮาลซีย์ (Halsey) เป็นนักร้องและนักแต่งเพลงชาวอเมริกัน เธอเป็นที่รู้จักกันมากในอินเทอร์เน็ตหลังจากเธอคัฟเวอร์เพลงลงยูทูบ ในปี 2014 เธอเปิดตัวอีพีในชื่อ Room 93 ในวันที่ 28 สิงหาคม ค.ศ. 2015 แฟรนจิพานีปล่อยอัลบั้มเปิดตัวครั้งแรกในชื่อ Badlands และภายในเวลาอันรวดเร็วเธอติด 1 ใน 10 นักร้องที่น่าติดตามของนิตยสารไทม์อีกด้วย
ชีวิตเริ่มต้น

ฮาลซีย์เกิดและเติบโตที่รัฐนิวเจอร์ซีย์ เธอมีเชื้อทั้งอิตาเลียน ฮังกาเรียน และไอริชมาจากฝั่งแม่ และแอฟริกัน-อเมริกัน มาจากฝั่งพ่อ ฮาลซีย์มีน้องชายอยู่สองคนชื่อ เซเวียนและดันเต้ เมื่อโตขึ้นฮาลซีย์ได้เริ่มเล่นไวโอลิน วิโอลา และเชลโล จนกระทั่งเปลี่ยนมาเล่นกีต้าร์อะคูสติกเมื่อเธอมีอายุครบ 14 ปี และหนึ่งในสัมภาษณ์ของเธอกล่าวว่า เธอถูกพินิจฉัยว่าเป็นโรคอารมณ์สองขั้วหรือที่รู้จักกันว่าไบโพลาร์ (bipolar disorder) เมื่ออายุราว ๆ 16 หรือ 17 ปี และเมื่อเธอมีอายุครบ 18 ปี แฮลซีย์ประสบปัญหาทางการเงินและดนตรีเป็นทางเดียวเท่านั้นที่จะช่วยเธอให้พ้นได้ เธอจัดการแสดงอคูสติกมากมายตามเมืองต่าง ๆ ตามกันไป เธอเลือกใช้ชื่อฮาลซีย์เป็นชื่อเล่นเพราะเป็นการสลับตัวอักษรจากชื่อจริงของเธอ อีกทั้งยังเป็นชื่อถนนในเมืองบรุกลินที่ที่เธอใช้ชีวิตวัยรุ่นส่วนมากของเธอที่นั่น แต่เดิมฮาลซีย์เลือกที่จะเรียนที่โรงเรียนดีไซน์โรดไอแลนด์และเลือกศิลปกรรมเป็นวิชาเอก แต่เมื่อตระหนักได้ว่าเธอไม่มีทรัพย์พอที่จะเรียนต่อได้ เธอเลยเลือกที่จะสมัครชุมนุมวิเคราะห์เชิงสร้างสรรค์ของวิทยาลัยแทน
หนึ่งในบทสัมภาษณ์กล่าวว่า ฮาลซีย์ใช้คำว่า "tri-bi" (biracial, bisexual, and bipolar) เพื่อที่จะบ่งบอกถึงตัวเธอเอง
อาชีพ

ฮาลซีย์เริ่มต้นอาชีพของเธอโดยอัปวิดีโอคัฟเวอร์เพลงลงบนยูทูบในชื่อของเธอเอง ในปี 2012 เธออัดคลิปล้อเลียนเพลงของเทย์เลอร์ สวิฟต์ "I Knew You Were Trouble" เรียกว่า "The Haylor Song" เนื้อเพลงเกี่ยวกับความสัมพันธ์ของเทย์เลอร์และหนึ่งในสมาชิกของวง One Direction ชื่อว่า แฮร์รี สไตลส์ และโพสต์ลงบน Tumblr ,ในปี 2014 ฮาลซีย์ได้อัดเพลง "Ghost" และโพสต์ลงบน SoundCloud เพลงของเธอได้รับความสนใจและตกลงได้เซ็นสัญญากับค่าย Astralwerks ต่อมาเธอเปิดตัวด้วยอีพี Room 93 ในวันที่ 27 ตุลาคม ค.ศ. 2014
ผลงานเพลง

• Badlands (2015)
• Hopeless Fountain Kingdom (2017)
• Manic (2020)
• If I Can't Have Love , I Want Power (2021)
ผลงานการแสดง > มิวสิกวิดีโอ

| ปี> 2019 | ชื่อเพลง> boy with love ร่วมกับbts | บทบาท> กำกับร่วม | หมายเหตุ> ร่วมกับbts |
| --- | --- | --- | --- |

| 2017 | "Now or Never" | ผู้กำกับร่วม | ร่วมกำกับ กับ Sing J Lee |
| 2017 | "Bad at Love" | ผู้กำกับร่วม | ร่วมกำกับ กับ Sing J Lee |
| 2018 | "Sorry" | ผู้กำกับร่วม | ร่วมกำกับ กับ Sing J Lee |
| 2018 | "Alone" (ร่วมกับ บิ๊ก ฌอน และ Stefflon Don) | ผู้กำกับร่วม | ร่วมกำกับ กับ แฮนนาห์ ลักซ์ เดวิส |
| 2018 | "Strangers" (ร่วมกับ Lauren Jauregui) | ผู้กำกับร่วม | ร่วมกำกับ กับ เจสซี่ ฮิล |
| 2018 | "I Found You" (Benny Blanco) | ตัวเธอเอง | รับเชิญ |
ผลงานการแสดง > ภาพยนตร์

| ปี | ชื่อ | บทบาท | หมายเหตุ |
| --- | --- | --- | --- |
| 2018 | Teen Titans Go! To the Movies | Wonder Woman | บทบาท นักร้อง |
| 2018 | A Star Is Born | ตัวเธอเอง | รับเชิญ |
ผลงานการแสดง > โทรทัศน์

| ปี | ชื่อ | บทบาท | หมายเหตุ |
| --- | --- | --- | --- |
| 2016 | Roadies | ตัวเธอเอง | ตอน: "The Load Out" and "Carpet Season" |
| 2017 | American Dad! | Cindy | บทบาท นักร้อง, ตอน: "A Nice Night for a Drive" |
| 2018–2020 | Saturday Night Live | ตัวเธอเอง (musical performer/host) | 3 ตอน |
| 2018 | RuPaul's Drag Race | ตัวเธอเอง/guest judge | ตอน: "PharmaRusical" |
| 2018 | The Doctors | Celebrity guest | ตอน: "#10126" |
| 2018 | The Voice | นักแสดงรับเชิญ / นักแสดงที่ปรึกษา | Season 14: Guest performer Season 15: Guest advisor for Team Jennifer/ Guest performer |
| 2020 | Scooby-Doo and Guess Who? | ตัวเธอเอง | ตอน: "The New York Underground!" |
| 2020 | The Disney Family Singalong: Volume II | นักแสดง | รายการโทรทัศน์พิเศษ |
ผลงานการแสดง > เว็บ

| ปี | ชื่อ | บทบาท | หมายเหตุ |
| --- | --- | --- | --- |
| 2019–2020 | Road to Manic | ตัวเธอเอง | เว็บซีรีส์; 10 ตอน |
ทัวร์คอนเสิร์ต

ของตัวเอง
Badlands Tour (2015–2016)
Hopeless Fountain Kingdom World Tour (2017–2018)
Manic World Tour (2020)
ร่วมกับศิลปินอื่น
The American Youth Tour (2015) (with Young Rising Sons)
แสดงเปิด
Imagine Dragons – Smoke + Mirrors Tour (2015)
The Weeknd – The Madness Fall Tour (2015)
แหล่งข้อมูลอื่น

เว็บไซด์อย่างเป็นทางการ เก็บถาวร 2015-09-03 ที่ เวย์แบ็กแมชชีน
พระยาพหลพลพยุหเสนา (แก้ความกำกวม)

พระยาพหลพลพยุหเสนา เป็นราชทินนามบรรดาศักดิ์ทหาร อาจหมายถึง
พันเอก พระยาพหลพลพยุหเสนา (กิ่ม พหลโยธิน) (อยู่ในบรรดาศักดิ์ พ.ศ. 2438-2441) บิดาของ พระยาพหลพลพยุหเสนา (พจน์ พหลโยธิน)
พลตรี พระยาพหลพลพยุหเสนา (หม่อมราชวงศ์อรุณ ฉัตรกุล) (อยู่ในบรรดาศักดิ์ พ.ศ. 2443-2446)  ต่อมาได้เลื่อนยศเป็นจอมพล เจ้าพระยาบดินทรเดชานุชิต
พันเอก พระยาพหลพลพยุหเสนา (นพ พหลโยธิน) (อยู่ในบรรดาศักดิ์ พ.ศ. 2446-2462)  ต่อมาได้เลื่อนยศเป็นพลโท พระยาพหลโยธินรามินทรภักดี พี่ชายของพระยาพหลพลพยุหเสนา (พจน์ พหลโยธิน)
พันเอก พระยาพหลพลพยุหเสนา (พัก กฤษณพุกก์)
พลเอก พระยาพหลพลพยุหเสนา (พจน์ พหลโยธิน) (อยู่ในบรรดาศักดิ์ พ.ศ. 2474-2490)  นายกรัฐมนตรีคนที่ 2 ของไทย
ตลาดพลู

สำหรับความหมายอื่น ดูที่ ตลาดพลู (แก้ความกำกวม)
ตลาดพลู ปี 2562
ตลาดพลู เป็นชื่อย่านและตลาดตั้งอยู่บริเวณถนนเทอดไท แขวงตลาดพลู เขตธนบุรี ติดกับคลองบางกอกใหญ่ ขอบเขตตลาดพลูด้านกายภาพ อาจแบ่งเป็นย่านกับส่วนตลาด ย่านตลาดพลูกินพื้นที่ริมคลองบางกอกใหญ่หรือคลองบางหลวงฝั่งซ้าย นับแต่วัดเวฬุราชิณเรื่อยไปจนจรดวัดขุนจันทร์ ริมคลองด่านหรือคลองสนามชัย ส่วนตลาดเริ่มตั้งแต่สะพานช้างตรงคลองวัดราชคฤห์วรวิหาร ถึงบริเวณสะพานรัชดาภิเษก ซึ่งมีถนนตอนในเรียกว่า ถนนตลาดพลู ไม่เรียกตลาดวัดกลางว่าตลาดพลู แต่ตลาดวัดกลางจัดอยู่ในย่านตลาดพลู
ประวัติ > ชุมชนโบราณ

พื้นที่ย่านตลาดพลูเป็นที่ราบลุ่มติดคลองบางหลวงซึ่งในอดีตเคยเป็นแม่น้ำเจ้าพระยาสายเดิม เมื่อมีการขุดคลองลัดบางกอกในรัชสมัยสมเด็จพระไชยราชาธิราช (พ.ศ. 2077–2089) ทำให้ร่องน้ำเปลี่ยนสภาพคับแคบลง
ชุมชนโบราณย่านตลาดพลูมีหลักฐานการอพยพเข้ามาตั้งบ้านเรือนของกลุ่มชนต่าง ๆ ตั้งแต่ปลายสมัยกรุงศรีอยุธยา ทั้งชาวมอญ มุสลิม และจีน จากหลักฐานใน พงศาวดารกรุงธนบุรี ได้กล่าวถึงพื้นที่บริเวณตลาดพลูว่ายังมีสภาพป่ารก ต่อมาเมื่อมีผู้อพยพมามากขึ้นในสมัยกรุงธนบุรีและรัตนโกสินทร์ตอนต้น ย่านตลาดพลูจึงกลายเป็นพื้นที่สวน
ประวัติ > ตลาดซื้อขายพลู

ครั้นชาวจีนที่มาตั้งถิ่นฐานมาตั้งแต่สมัยกรุงธนบุรี เมื่อย้ายราชธานีไปยังฝั่งพระนคร ชาวจีนที่ตลาดพลูบางส่วนจึงได้ย้ายไปสำเพ็ง และมีชาวมุสลิมจากภาคใต้ย้ายเข้ามาแทนที่ ได้ริเริ่มการทำสวนพลูที่นี่ ทั้งชาวมุสลิมและชาวจีนต่างทำสวนพลูจนเป็นอาชีพที่แพร่หลาย เกิดเป็นตลาดซื้อขายพลูที่เรียกว่า "ตลาดพลู" จนบัดนี้ สันนิษฐานว่าชื่อ "ตลาดพลู" มีมาตั้งแต่สมัยพระบาทสมเด็จพระจอมเกล้าเจ้าอยู่หัวเป็นอย่างน้อย หลักฐานจากหนังสือจดหมายเหตุ บางกอกรีคอร์เดอร์ ฉบับวันที่ 31 มกราคม พ.ศ. 2408 (รัชกาลที่ 4) ปรากฏเนื้อหาเรื่อง "รายชื่อผู้ที่ซื้อจดหมายเหตุนี้... เจ้าแบน บ้านอยู่ริมตลาดพลูข้างใน....."
ในสมัยพระบาทสมเด็จพระจุลจอมเกล้าเจ้าอยู่หัวถือว่าเป็นแหล่งปลูกพลูสำคัญในย่านบางไส้ไก่และย่านบางยี่เรือ ตลาดท้องน้ำในย่านนี้กินพื้นที่กว้างตั้งแต่ปากคลองด่านไปจนถึงหน้าวัดเวฬุราชิณ แต่หนาแน่นในแถบหน้าวัดอินทารามวรวิหาร วัดจันทารามวรวิหาร และวัดราชคฤห์วรวิหาร ซึ่งชาวบ้านเรียกออกเป็นสองตลาดใหญ่ ๆ คือ ตลาดวัดกลาง กับ ตลาดพลู โดยขอบเขตพื้นที่ของตลาดวัดกลางและตลาดพลูปรากฏชัดเจนขึ้นในสมัยพระบาทสมเด็จพระจุลจอมเกล้าเจ้าอยู่หัว ที่ระบุว่า ตลาดพลูกินพื้นที่บริเวณตั้งแต่ปากคลองบางน้ำชนไปถึงปากคลองบางสะแก ส่วนตลาดวัดกลางนั้นเริ่มตั้งแต่วัดอินทารามเรื่อยมาถึงวัดราชคฤห์ หลักฐานจากหนังสือของกรมไปรษณีย์ สารบาญชีส่วนที่ 2 คือ ราษฎรในจังหวัด ถนน และตรอก จ.ศ. 1245 (พ.ศ. 2426 รัชกาลพระบาทสมเด็จพระจุลจอมเกล้าเจ้าอยู่หัว เล่ม 2) ปรากฏคำว่า ถนนตลาดพลู
ประวัติ > รถไฟสายท่าจีนจากคลองสาน

พ.ศ. 2445 ได้มีการสร้างทางรถไฟสายท่าจีนจากคลองสาน จังหวัดธนบุรี ถึงมหาชัย จังหวัดสมุทรสาคร ทำให้สะดวกต่อการขนส่งอาหารทะเลขึ้นมาขาย ตลาดพลูเป็นที่ตั้งของสถานีตลาดพลู ย่านตลาดพลูได้กลายเป็นชุมทางของการสัญจรที่คนในท้องที่สวนด้านในจากหนองแขม บางแค บางแวก บางขุนเทียน มีการสัญจรโดยเส้นทางเรือ เพื่อต่อเรือเมล์หรือรถไฟเข้าไปในพระนครหรือเมืองแม่กลองและหัวเมืองทางใต้ อีกทั้งตลาดพลูมีโรงบ่อนเบี้ยหลวง บ่อนการพนันที่ถูกกฎหมายของรัฐ และมีโรงหนัง โรงงิ้ว โรงยาฝิ่น ชาวจีนที่เข้ามาตั้งถิ่นฐานในย่านตลาดพลู ทำให้การค้าในพื้นที่นี้เติบโตกลายเป็นตลาดใหญ่สุดในย่านฝั่งธนบุรี ค้าขายสินค้าอุปโภคบริโภค ทั้งผลิตในประเทศและจากเมืองจีน ได้แก่ เครื่องโต๊ะ เก้าอี้ ตู้เตียง ถ้วยชาม เต้าเจี้ยว ซีอิ๊ว น้ำปลา ลูกพลับ ลูกไหน ลิ้นจี่ดอง ใบชา เหล้าจีน เครื่องอัฐบริขาร เครื่องจันอับ ตลอดจนขนมและข้าวของเซ่นไหว้นานาชนิดของคนจีน
ประวัติ > ตัดถนนเทอดไท

กระทั่งช่วง พ.ศ. 2480 มีการตัดถนนเทอดไทผ่านเข้ามาในย่านตลาดพลู ตลาดพลูปรับเปลี่ยนจากการทำการเกษตรอย่างเดียวมาทำการค้าโชห่วย เปิดร้านอาหาร และธุรกิจอย่างอื่น เช่น โรงงานยาหม่องตราถ้วยทอง ยาหอมตรา 5 เจดีย์ โรงทำเต้าเจี้ยว โรงนึ่งปลาทู โรงน้ำปลา เป็นต้น นับเป็นช่วงที่มีความเจริญสูงสุดของตลาดพลู รวมทั้งการค้าพลูก็ยังคงมีความคึกคักเช่นเดิม เมื่อเกิดสงครามมหาเอเชียบูรพา ผู้คนฝั่งพระนครพากันอพยพหลบหนีเข้ามาอยู่ในสวน และยังเกิดน้ำท่วมใหญ่ในปี พ.ศ. 2485 ส่งผลให้สวนล่ม และรัฐบาลจอมพล ป. พิบูลสงคราม มีนโยบายให้ยกเลิกการกินหมากพลู ส่งผลให้การค้าพลูหยุดลง
จนราว พ.ศ. 2500 รัฐบาลมีแผนพัฒนากรุงเทพมหานคร โดยขยายเมืองและสร้างสาธารณูปโภค มีการถมคลอง สร้างบ้านเช่าห้างร้านมากขึ้น ทำให้พื้นที่สวนลดน้อยลงเรื่อย ๆ ผู้คนจำนวนมากต่างเลิกทำสวน พื้นที่การเกษตรถูกปรับเปลี่ยนเป็นย่านที่อยู่อาศัย อีกทั้งพื้นที่การค้าหลักของย่านถูกถนนตัดคร่อม จากท่าพระถึงแยกถนนจรัญสนิทวงศ์และเส้นทางรถไฟสายแม่กลองมาสิ้นสุดที่วงเวียนใหญ่ ย่านวงเวียนใหญ่จึงพัฒนาเป็นศูนย์กลางทางการค้าขึ้นมาแทนที่ ทำให้ตลาดพลูซบเซาลง
ตลาดพลูเคยมีโรงภาพยนตร์ 2 โรง คือ โรงหนังศรีนครธน (พ.ศ. 2510) และโรงหนังศรีตลาดพลู (พ.ศ. 2504) ซึ่งถูกเวนคืนที่ดินราว พ.ศ. 2524 ในช่วง พ.ศ. 2526 มีการตัดถนนรัชดา-ท่าพระ ทำให้เกิดผลทางด้านลบทางเศรษฐกิจเนื่องจากร้านค้าถูกเวนคืนที่ดินเพื่อตัดถนน
ประวัติ > ปัจจุบัน

ในปัจจุบัน ตลาดพลูขึ้นชื่ออย่างมากในเรื่องการเป็นแหล่งขายอาหารที่หลากหลาย โดยเฉพาะอาหารจีนที่เป็นอาหารริมทาง เช่น ข้าวหมูแดง, ไอศกรีมกะทิไข่แข็ง, ก๋วยเตี๋ยวและเกาเหลาเนื้อ, ขนมไทย, เย็นตาโฟ, หมี่กรอบ, ขนมเบื้องทั้งของไทยและญวน รวมถึงขนมบดิน ขนมเค้กแบบดั้งเดิมของชาวมุสลิมด้านมัสยิดสวนพลู และที่มีชื่ออย่างมากคือ ขนมกุยช่าย ซึ่งเป็นอาหารกินเล่นหรือขนมของชาวแต้จิ๋ว อาหารเก่าแก่ของย่านนี้ คือ หมี่กรอบจีนหลี (เต็กเฮง) สืบทอดกันมาร่วม 100 ปี ขุนวิจิตรมาตรา (สง่า กาญจนาคพันธุ์) เขียนไว้ว่า "กระทะที่ผัดนั้นใหญ่เหลือเกินข้าพเจ้าเป็นเด็กโอบปากไม่รอบ เวลาเขาผัดนั้นเส้นหมี่กับเครื่องลงไปอยู่ก้นกระทะนิดเดียว แทบไม่รู้ว่าเป็นอะไร เพราะกระทะลึกมากเสร็จแล้วเขาช้อนมาใส่กระทงใบตองขนาดกลาง ดูก็มากเหมือนกัน หมี่ตลาดพลูนี้ผัดไม่หยุดมือ เพราะรสดีมีคนติดกันทั่วไป" ปัจจุบันยังมีขายอยู่ใต้สะพานรัชดาภิเษก
ตลาดวัดกลางเป็นตลาดใหญ่ที่ยังคงขายอาหารสดและอาหารแห้ง รวมถึงของอุปโภคบริโภค แนวทางเดินริมเขื่อนที่เป็นถนนในมีร้านขายยา ร้านขายอาหาร เครื่องดื่ม เครื่องจักสาน ไปจนถึงหลังวัดราชคฤห์ บริเวณใกล้กับสถานีรถไฟตลาดพลูเป็นร้านค้าสองฝั่งถนนเทอดไท และยังมีคลินิก บริเวณริมคลองวัดจันทารามเป็นแผงขายของสด ส่วนบริเวณแนวซอยถนนเทอดไท 12 เป็นร้านขายของชำของคนจีน ของอุปโภคบริโภค
สภาพทางกายภาพและกลุ่มคน

ย่านตลาดพลู ตั้งอยู่บริเวณริมคลองบางหลวง หรือ คลองบางกอกใหญ่ ซึ่งเป็นแม่น้ำเจ้าพระยาสายเดิม ที่ต่อมาจะมีการขุดแม่น้ำเจ้าพระยาเมื่อ พ.ศ. 2085 ในสมัยสมเด็จพระไชยราชาธิราช มีคลองมาเชื่อมคลองบางหลวงอยู่หลายสายในลักษณะก้างปลา ได้แก่ คลองสำเหร่ เป็นคลองที่ออกแม่น้ำเจ้าพระยา ในอดีตชาวบ้านเรียกว่า "คลองวัดอิน" อีกคลองหนึ่งที่ออกแม่น้ำเจ้าพระยาได้ คือ คลองบางน้ำชน ในอดีตชาวบ้านเรียกว่า "คลองวัดราชคฤห์"
ละแวกที่ตั้งอยู่บนถนนเทอดไท แออัดไปด้วยตึกแถว มีอพาร์ตเมนต์ตั้งแต่ 4 ชั้นขึ้นไปทั้งขนาดเล็กและขนาดใหญ่ มีเนื้อที่ตั้งแต่ 50–400 ตารางวา ซ่อนอยู่หลังตึกแถว มีบ้านไม้ชั้นเดียวบ้าง สองชั้นบ้าง ส่วนใหญ่ค่อนข้างเก่า บ้านไม้เหล่านี้ปลูกบนที่ดินวัดบ้าง ที่กระทรวงการคลังบ้าง หรือที่ดินเอกชน มีบ้านเช่าทั้งริมถนนเทอดไทและสองฝั่งทางรถไฟ มีสภาพแออัดยัดเยียด ด้านชาติพันธุ์ในย่านตลาดพลูมี 3 กลุ่มใหญ่ คือ ไทย จีน มุสลิม และมอญ
กลุ่มคนไทยในปัจจุบัน เป็นกลุ่มขุนนางเก่าและราษฎรทั่วไปและโดยมากจะเป็นคนกลุ่มดั้งเดิม ตั้งบ้านเรือนตามริมคลองต่าง ๆ แต่ตามคลองหลักอย่างคลองบางหลวง จะเป็นบ้านขุนนางเป็นหลัก เช่น บ้านคุณพระเสริม บ้านหลวงประจักษ์สรรพากร ฯลฯ ส่วนบ้านราษฎรจะกระจายตั้งแต่วัดเวฬูราชิณไปจนถึงปากคลองด่าน กลุ่มคนจีนเป็นทั้งคหบดีรวมถึงที่มาค้าขายทั่วไป เช่น สายตระกูลแซ่เฮ้า แซ่ลิ้ม แซ่แต้ ฯลฯ คนรุ่นหลังในย่านตลาดพลูเป็นชาวไทยเชื้อสายจีนเป็นจำนวนมากและถือว่าเป็นกลุ่มชาติพันธุ์ที่ใหญ่ที่สุดในย่านตลาดพลู
กลุ่มมุสลิมตั้งถิ่นฐานช่วงคลองเวฬุราชิณต่อกับคลองสำเหร่ กลุ่มนี้เรียกตนเองว่า "มุสลิมบ้านสวน" ถูกกวาดต้อนมาจากปัตตานีตั้งแต่สมัยพระบาทสมเด็จพระนั่งเกล้าเจ้าอยู่หัว ต่อมามีมุสลิมภายนอกเข้ามาตั้งถิ่นฐาน เช่น แขกปาทาน และมีมุสลิมจากพระนครศรีอยุธยามาตั้งถิ่นฐาน กลุ่มนี้มักทำอาชีพค้าขายเนื้อวัว ส่วนกลุ่มคนมอญในยุคนี้มีค่อนข้างน้อย มอญเริ่มหายไปตั้งแต่ พ.ศ. 2500 เป็นต้นมา
ตลาดพลูเริ่มมีการแบ่งเขตนับแต่การปกครองแบบมณฑลเทศาภิบาล พ.ศ. 2449 ย่านตลาดพลูเป็นส่วนหนึ่งของตำบลและแขวงตามตารางด้านล่าง
| พ> ศ. | ตำบล/แขวง | อำเภอ/เขต | มณฑล/จังหวัด |
| --- | --- | --- | --- |
| 2449 | ตำบลตลาดพลู | อำเภอบางกอกใหญ่ | มณฑลกรุงเทพ |
| 2458 | ตำบลตลาดพลู | อำเภอราชคฤห์ | ธนบุรี |
| 2459 | ตำบลตลาดพลู | อำเภอบางยี่เรือ | ธนบุรี |
| 2482 | ตำบลตลาดพลู | อำเภอธนบุรี | ธนบุรี |
| 2514 | ตำบลตลาดพลู | อำเภอธนบุรี | นครหลวงกรุงเทพธนบุรี |
| 2515 | แขวงตลาดพลู | เขตธนบุรี | กรุงเทพมหานคร |
สถานที่สำคัญที่อยู่ใกล้เคียง > วัด

ย่านตลาดพลูมีวัดเก่าแก่อยู่หลายวัด  วัดอินทารามวรวิหาร (วัดบางยี่เรือนอก วัดบางยี่เรือใต้ หรือวัดใต้) วัดเก่าแก่ตั้งแต่สมัยอยุธยา วัดแห่งนี้มีความสำคัญสูงสุดในสมัยกรุงธนบุรี สมเด็จพระเจ้าตากสินมหาราชทรงโปรดเกล้าฯ ให้บูรณปฏิสังขรณ์วัดนี้ใหม่ทั้งหมด พระองค์ยังทรงเสด็จมาประกอบพระราชกุศล และปฏิบัติกรรมฐานอยู่เสมอ ๆ โดยยังมีพระราชอาสน์ที่พระองค์ทรงประทับทรงศีลอยู่ภายในวัด วัดราชคฤห์วรวิหาร (วัดบางยี่เรือใน วัดบางยี่เรือมอญ หรือวัดเหนือ) มีการบูรณะครั้งใหญ่ในสมัยกรุงธนบุรี โดยพระยาสีหราชเดโชหรือพระยาพิชัยดาบหัก วัดโพธินิมิตรสถิตมหาสีมารามเป็นวัดฝ่ายมหานิกายที่มีการผูกพัทธสีมาสองชั้น คือพัทธสีมาและมหาพัทธสีมา วัดวรามาตยภัณฑสาราราม (วัดขุนจันทร์) สร้างขึ้นประมาณปี พ.ศ. 2380 โดยพระยามหาอำมาตยาธิบดี (ป้อม อมาตยกุล) วัดจันทารามวรวิหารสร้างขึ้นตั้งแต่สมัยกรุงศรีอยุธยา ได้บูรณะในรัชสมัยรัชกาลที่ 3 วัดเวฬุราชิณสร้างขึ้นในช่วงคาบเกี่ยวกัน 2 แผ่นดิน คือ รัชกาลที่ 3 และรัชกาลที่ 4 และวัดกันตทาราราม (วัดใหม่จีนกัน) สร้างบนที่ดินซึ่งแต่เดิมเป็นสวนพลูเมื่อ พ.ศ. 2434
วัดอินทารามวรวิหาร
วัดราชคฤห์วรวิหาร
วัดโพธินิมิตร
วัดขุนจันทร์
วัดเวฬุราชิณ
วัดกันตทาราราม
วัดจันทารามวรวิหาร
สถานที่สำคัญที่อยู่ใกล้เคียง > ศาสนสถานอื่น

ย่านตลาดพลูมีศาสนสถานของชาวมุสลิม คือ มัสยิดสวนพลู ไม่ทราบประวัติการสร้าง แต่น่าจะสร้างตั้งแต่สมัยรัชกาลที่ 3 ศาสนสถานคริสต์ศาสนา คือ คริสตจักรตลาดพลูแป๊บติส และมีศาสนสถานของชาวจีนมีมากมายทั้งเล็กทั้งใหญ่ มีอายุตั้งแต่ร้อยปีจนถึงเพิ่งตั้ง เช่น ศาลเจ้าแม่อาเนี้ยวหรือเจ้าแม่กวนอิม อยู่ใกล้วัดกันตทาราราม ศาลเจ้าพ่อพระเพลิง สร้างเมื่อ พ.ศ. 2534 ศาลเจ้าแม่ไทร และศาลเจ้าพ่อเขาตก เป็นต้น ยังมีโรงเจอีก 2 แห่ง คือ โรงเจเซี่ยนโกและโรงเจเซี่ยงเข่งตั๊ว
สถานที่สำคัญที่อยู่ใกล้เคียง > สถานที่ราชการ สถานศึกษา

โรงเรียนในตลาดพลูส่วนใหญ่จะอยู่บริเวณวัดแทบทุกโรงเรียน เช่น โรงเรียนวัดเวฬุราชิณ โรงเรียนวัดอินทาราม โรงเรียนวัดราชคฤห์ และโรงเรียนวัดขุนจันทร์ เป็นต้น โรงเรียนเอกชนมี โรงเรียนสหนิยม โรงเรียนกงลี้จงซัน เป็นต้น มีสถานที่ราชการ เช่น ศูนย์เยาวชนเวฬุราชิณ ที่ทำการไปรษณีย์ สถานีรถไฟตลาดพลู สถานีตำรวจตลาดพลู